Singura opțiune, taxi la comandă Între timp, la Gara de Nord s-au instalat „oficial“ taximetriștii-pirat, dar și cei de firmă care vor să-i jumulească de bani pe cei al căror tren ajunge după ora 23.00. Mai ales că, potrivit unui răspuns la o solicitare a „României libere“ trimis anul trecut de Primăria Capitalei, controalele inspectorilor municipalității au loc doar în intervalul orar 8.00-16.00. Interval în care circulă atât mijloacele de transport de suprafață, cât mai ales metroul, la care poți să apelezi dacă ai constatat că ți se cere pe o cursă cu taxiul mai mult decât ai dat pe biletul de tren.